Na temelju članka 24. st. 6. Zakona o umjetničkom obrazovanju (NN 130/11) i čl. 54. Statuta Glazbene škole Josipa Hatzea (u daljnjem tekstu: Škola), a u svrhu usklađivanja iznosa upisnih i drugih participacija za učenike s eurom kao službenom valutom u Republici Hrvatskoj od 01. siječnja 2023., Školski odbor Glazbene škole Josipa Hatzea na svojoj 3. sjednici održanoj 09. svibnja 2023. godine donio je sljedeću

**ODLUKU O PARTICIPACIJI**

**ZA UČENIKE GLAZBENE ŠKOLE JOSIPA HATZEA**

**I.**

Participaciju su obvezni podmiriti svi učenici

* **glazbene škole** koji pohađaju programe:
* predškolskog glazbenog obrazovanja
* osnovne glazbene škole
* pripremne glazbene škole
* srednje glazbene škole koji uz posebni stručni dio programa glazbene škole pohađaju i drugu srednju školu (tzv. „paralelni program“) i
* **plesne škole** koji pohađaju programe:
* predškolskog plesnog obrazovanja
* osnovne plesne škole (klasični balet)
* srednje glazbene škole koji uz posebni stručni dio programa glazbene škole pohađaju i drugu srednju školu (tzv. „paralelni program“) i

Participacija se podmiruje sklopljenih ugovora Ugovora o novčanoj participaciji za opremu školskoga programa koji se nalazi na poleđini Upisnice.

Mjesečni iznos temeljne participacije iznosi:

|  |  |  |
| --- | --- | --- |
| **PROGRAM GLAZBENE ŠKOLE** | **GODIŠNJI IZNOS** | **MJESEČNI IZNOS / RATE** |
| PREDŠKOLSKO GLAZBENO OBRAZOVANJE | 243 €/1.830,88 kn | 27 €/203,43 kn - 9 mjeseci |
| OSNOVNOŠKOLSKO GLAZBENO OBRAZOVANJE i VOLIM VIOLINU 2 | 270 €/2.034,32 kn | 27 €/203,43 kn - 10 mjeseci |
| SREDNJOŠKOLSKO GLAZBENO OBRAZOVANJE (TZV. „PARALELNI PROGRAM“) | 270 €/2.034,32 kn | 27 €/203,43 kn - 10 mjeseci |
| SREDNJOŠKOLSKO GLAZBENO OBRAZOVANJE  (TZV. „GLAZBENA GIMNAZIJA“) | nema participacije | |
| **PROGRAM PLESNE ŠKOLE** | **GODIŠNJI IZNOS** | **MJESEČNI IZNOS / RATE** |
| PREDŠKOLSKO PLESNO OBRAZOVANJE | 243 €/1.830,88 kn | 27 €/203,43 kn - 9 mjeseci |
| OSNOVNOŠKOLSKO PLESNO OBRAZOVANJE | 270 €/2.034,32 kn | 27 €/203,43 kn - 10 mjeseci |
| SREDNJOŠKOLSKO PLESNO OBRAZOVANJE (TZV. „PARALELNI PROGRAM“) | 270 €/2.034,32 kn | 27 €/203,43 kn - 10 mjeseci |
| SREDNJOŠKOLSKO PLESNO OBRAZOVANJE | nema participacije | |

Participacija se, putem općih uplatnica, podmiruje na žiro-račun Škole do 15. u mjesecu za tekući mjesec ili jednokratno do kraja nastavne godine.

U slučaju neispunjavanja ugovorenih obveza od strane roditelja polaznika, Škola ima pravo uskratiti polazniku daljnje pohađanje nastave, a u slučaju da ukupno dugovanje za tekuću školsku godinu ne bude podmireno do kraja školske godine, učenik neće dobiti ispravu o završenom razredu.

**II.**

**Učenik glazbenih programa koji ne posjeduje vlastiti instrument**, po potpisanom Ugovoru o najmu instrumenta od Škole **može dobiti na** **korištenje instrument**.

Za posuđeni instrument Školi se plaća najamnina u iznosu od **10% procijenjene vrijednosti instrumenta** za cijelu tekuću školsku godinu - do 31. kolovoza.

Iznimno, **godišnja najamnina gudačkih instrumenata viša je u odnosu na druge instrumente za** **13 €/97,95 kn, radi potrebe** **ostrunjavanja gudala**.

**III.**

Svi učenici predškolskog obrazovanja, osnovne, pripremne i srednje glazbene škole (matične i dislociranih odjela), te osnovne plesne škole prilikom upisa u svaki razred plaćaju **upisninu od 20 €/150,69 kn.**

**IV.**

Učenici koji na osnovnoškolskoj ili srednjoškolskoj razini pohađaju **više od jednog temeljnog programa**, sami snose troškove drugog programa i na njega se ne primjenjuje točka V. ove Odluke.

Učenici koji pohađaju više od jednog temeljnog programa na ime troškova obrazovanja Školi uplaćuju:

**a/ ZA DRUGI PROGRAM GLAZBENOG OBRAZOVANJA**

|  |  |  |  |
| --- | --- | --- | --- |
|  | **INSTRUMENTALISTI** | **PJEVAČI** | **TEORETIČARI** |
| OSNOVNA ŠKOLA  (1.- 3. razred ) | 400 €/3.013,80 kn | - | - |
| OSNOVNA ŠKOLA  (4.- 6. raz. ) | 530 €/3.993,29 kn | - | - |
| PRIPREMNA ŠKOLA  (1.- 2.raz.) | 530 €/3.993,29 kn | 800 €/6.027,60 kn | 400 €/3.013,80 kn |
| SREDNJA ŠKOLA  (1.- 4. razred) | 930 €/7.007,09 kn | 1.330 €/10.020,89 kn | 400 €/3.013,80 kn |

Ne smatra se da pohađaju drugi temeljni program učenici koji su završili osnovnoškolsko glazbeno obrazovanje, nakon čega su se upisali u pripremnu školu na programe solo pjevanja, fagota, tube i kontrabasa, pa stoga oni ne snose troškove iz točke IV. ove Odluke.

***b/* ZA DRUGI PROGRAMPLESNOGOBRAZOVANJA**

|  |  |
| --- | --- |
| **KLASIČNI BALET** | |
| OSNOVNA ŠKOLA (1.-4. razred) | 270€/2.034,32kn |
| SREDNJA ŠKOLA (1.-4. razred) | 270€/2.034,32kn |

***c/* ZA DRUGI PROGRAMPREDŠKOLSKOGOBRAZOVANJA**

|  |  |  |
| --- | --- | --- |
|  | Godišnji iznos | Mjesečni iznos |
| **Početnički solfeggio** | 180 €/1.356,21 kn | 20 €/150,69 kn - 9 mjeseci |
| **Početnički balet** | 180 €/1.356,21 kn | 20 €/150,69 kn - 9 mjeseci |
| **Volim violinu 1** | 180 €/1.356,21 kn | 20 €/150,69 kn - 9 mjeseci |
| **Volim violinu 2** | 200 €/1.506,90 kn | 20 €/150,69 kn -10 mjeseci |

**V.**

Pravo na **oslobađanje od plaćanja participacije** stječu:

* učenici - djeca smrtno stradalih, nestalih ili zatočenih branitelja Domovinskog rata,
* učenici - djeca invalida Domovinskog rata, odnosno korisnika stalne novčane pomoći,
* učenici - djeca čiji roditelji ostvaruju pravo na dječji doplatak, a prethodnu godinu glazbenog obrazovanja su završili odličnim ili vrlo dobrim uspjehom,

(ne primjenjuje se na učenike 1. razreda osnovne škole i učenika 1. razreda pripremne ako nemaju završenu osnovnu glazbenu školu),

* učenici - djeca čiji roditelji ostvaruju pravo na dječji doplatak, a pohađaju program srednje glazbene škole u četverogodišnjem trajanju tzv. „paralelni program“,
* učenici - djeca zaposlenika koji su u redovitom radnom odnosu u Glazbenoj školi Josipa Hatzea,
* učenici koji su, sukladno čl. 131. Statuta, obrazovanje produžili za jednu godinu.

**VI.**

Pravo na **umanjenje participacije** stječu:

* roditelji čije dvoje ili troje djece - učenika pohađaju Glazbenu školu Josipa Hatzea – umanjenje od 25%,
* roditelji koji imaju četvero i više djece – umanjenje od 50 % za svako dijete - učenika.

**Učenici koji akceleriraju program** plaćaju samo jednu participaciju.

**VII.**

Učenici - ponavljači ne ostvaruju pravo na umanjenje ili oslobađanje od participacije ni po kojem osnovu, osim ako razred ponavljaju zbog zdravstvenih razloga.

**VIII.**

Roditelji koji podnesu zahtjev za oslobađanje od participacije dužni su priložiti i odgovarajuće dokaze – dokumentaciju (u fotokopiji, a originale na uvid), kojom potkrepljuju navode.

**IX.**

Odluku o oslobađanju plaćanja od participacije, temeljem odgovarajuće dokumentacije, donose ravnatelj ili računovođa.

**X.**

Ova Odluka stupa na snagu osmog dana nakon dana objave na oglasnoj ploči Škole.

Odluka se objavljuje na oglasnoj ploči Škole nakon dobivene suglasnosti Upravnog odjela za prosvjetu, kulturu, tehničku kulturu i sport Splitsko - dalmatinske županije, te će se objaviti na mrežnoj stranici Škole u roku od osam (8) dana od dana stupanja na snagu.

**XI.**

Danom stupanja na snagu ove Odluke prestaje vrijediti Odluka o participaciji za učenike Glazbene škole Josipa Hatzea, usvojena na 21. sjednici Školskog odbora od 08. lipnja 2022. godine.

Klasa: 402-09/23-02/06 Predsjednica Školskog odbora:

Ur. br: 2181-362-01-23-01

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

prof. Mirjana Ćutuk

Suglasnost na ovu Odluku dao je Upravni odjel za prosvjetu, kulturu, tehničku kulturu i sport Splitsko - dalmatinske županije, Klasa: 602-03/23-0001/0025, Urbroj: 2181/1-08-02-01/02-23-0036, dana 13. lipnja 2023. godine.

Ova Odluka objavljena je na oglasnoj ploči Škole dana 15. lipnja 2023. godine i stupa na snagu dana 23. lipnja 2023. godine.

v. d. ravnateljice:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

prof. Vesna Alebić